text: জান্নাতুল ফেরদৌস পিয়া (জন্ম ৪ মে ১৯৯১) একজন বাংলাদেশি মডেল এবং অভিনেত্রী। তিনি ২০০৭ সালে মিস বাংলাদেশ খেতাব অর্জন করেন। অভিনয় জগতে পদার্পণের পূর্বে তিনি মডেল হিসেবে কর্মজীবন শুরু করেছিলেন। তার পেশা জীবন প্রায় সময়ই সমালোচিত হয়েছে এবং গণমাধ্যমে ব্যাপক প্রচার লাভ করেছে। ২০১২ সালে চোরাবালি চলচ্চিত্রে অভিনয়ের মধ্য দিয়ে চলচ্চিত্রে তার অভিষেক ঘটে। পাশাপাশি বিভিন্ন আন্তর্জাতিক অঙ্গনে বাংলাদেশের প্রতিনিধিত্ব করার তার তারকাখ্যাতি আরও বাড়িয়ে দেয়।
  
  প্রাথমিক জীবন
  পিয়া ১৯৯১ সালে বাংলাদেশের খুলনায় জন্মগ্রহণ করেন। পরিবারের মানুষ তাকে পিউ বলে ডাকেন। তিনি লন্ডন কলেজ অব লিগ্যাল স্টাডিস থেকে আইন বিভাগ থেকে স্নাতক শেষ করেছেন।
  
  কর্মজীবন 
  ২০০৭ সালে মিস বাংলাদেশ প্রতিযোগিতায় বিজয়ী হন পিয়া। এরপর কর্মজীবন শুরু করেন র‌্যাম্প মডেলিংয়ের মাধ্যমে ২০০৮ সালে। ফ্যাশন মডেল হিসেবে পাশাপাশি একাধিক ব্র্যান্ডের টেলিভিশন বিজ্ঞাপনে কাজ করেছেন। তিনি বিভিন্ন আন্তর্জাতিক অনুষ্ঠানসমূহে অংশ নিয়েছেন বাংলাদেশের প্রতিনিধি হয়ে।
  
  ২০১১ সালে দক্ষিণ কোরিয়ায় আয়োজিত ওয়ার্ল্ড মিস ইউনিভার্সিটি শিরোপা অর্জন করেন। এছাড়া মিশরে অনুষ্ঠিত ওয়ার্ল্ড টপ মডেল প্রতিযোগিতায় শীর্ষ মডেল হওয়ার সাফল্য অর্জন করেন পিয়া। ২০১২ সালে চোরাবালি চলচ্চিত্রে সুজানা চরিত্রে অভিনয় করেন। ২০১৩ সালে বাহরাইনে আয়োজিত ‘ইন্টারন্যাশনাল প্রিন্সেস’ প্রতিযোগিতায় অংশ নেন। একইবছর বাংলাদেশী সংগীতদল শিরোনামহীনের শিরোনামহীন শিরোনামহীন অ্যালবামের আবার হাসিমুখ গানের মিউজিক ভিডিওতে তাকে দেখতে পাওয়া যায়। পরবর্তীতে ২০১৪ সালে তিনি একই সাথে বেশ কটি চলচ্চিত্রে কাজ করছেন। এর মধ্যে রয়েছে, গ্যাংস্টার রিটার্নস, দ্য স্টোরি অফ সামারা এবং প্রবাসীর প্রেম।
  
  সমালোচনা 
  ২০১৩ সালের মার্চে, মিশরের রেড সী, এলগোয়ানাতে অনুষ্ঠিত "টপ মডেল অব দ্য ওয়ার্ল্ড ২০১৩" প্রতিযোগিতায় বিভিন্ন দেশের মোট ৪৭ জন মডেলের সঙ্গে অংশগ্রহণ করেন পিয়া। এই প্রতিযোগিতায় বিভিন্ন প্রতিযোগীর সঙ্গে বিকিনি পরিহিত আলোকচিত্র নিয়ে আলোচনা-সমালোচনার কেন্দ্রবিন্দুতে আসেন তিনি। সম্প্রতি একাধিক আন্তর্জাতিক সংবাদমাধ্যমে আলোকচিত্রসমূহ ছড়িয়ে পড়ে।
  
  চলচ্চিত্র তালিকা
  
  টেলিভিশন নাটক তালিকা
  
  সঙ্গীত ভিডিও
  
  পুরস্কার ও স্বীকৃতি 
  
   মিস বাংলাদেশ (২০০৭)
   ওয়ার্ল্ড মিস ইউনিভার্সিটি (দক্ষিণ কোরিয়া, ২০১১)
   জেএওয়াই ফেইস ইন্টারন্যাশনাল - দ্বিতীয়স্থান (২০১২)
   মিস ইন্ডিয়ান প্রিন্সেস ইন্টারন্যাশনাল (২০১৩)
   টপ মডেল অব দ্যা ওয়ার্ল্ড (মিশর)
  
  আরো দেখুন 
   ঢালিউড
  
  তথ্যসূত্র
  
  বহিঃসংযোগ 
  
  বিষয়শ্রেণী:জীবিত ব্যক্তি
  বিষয়শ্রেণী:১৯৮৭-এ জন্ম
  বিষয়শ্রেণী:বাংলাদেশী মডেল
  বিষয়শ্রেণী:বাঙালি অভিনেত্রী
  বিষয়শ্রেণী:বাংলাদেশী অভিনেত্রী
  বিষয়শ্রেণী:বাঙালি চলচ্চিত্র অভিনেত্রী
  বিষয়শ্রেণী:বাংলাদেশী চলচ্চিত্র অভিনেত্রী
  বিষয়শ্রেণী:মিস বাংলাদেশ বিজয়ী
  বিষয়শ্রেণী:বাংলাদেশী নারী মডেল
  বিষয়শ্রেণী:বাংলাদেশী সুন্দরী প্রতিযোগিতায় বিজয়ী‎
  বিষয়শ্রেণী:খুলনা জেলার ব্যক্তি
  বিষয়শ্রেণী:২১শ শতাব্দীর বাংলাদেশী অভিনেত্রী
title: জান্নাতুল ফেরদৌস পিয়া